Cuneiform Tablet Kt v/k 54 (AKT 3 69)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na dan-a-šur ù en-um-a-šur qí-bi₄-ma KIŠIB lá-qé-ep DUMU ḫi-da-dí KIŠIB i-ku-pì-a DUMU i-ku-a KIŠIB ḫi-da-lu-uq DUMU tù-ra-am-ì-lí KIŠIB PUZUR₄.IŠTAR DUMU pu-da-dim 0.33333 ma-na 3 GÍN KÙ.BABBAR ṣa-ru-pá-am i-ṣé-er PUZUR₄.IŠTAR DUMU pu-da-dim ša-lim-a-ḫu-um i-šu 1 ma-na-um 12 GÍN i-lá-ak ITU.KAM ša sà-ra-tim li-mu-um šu-ku-bu-um KIŠIB lá-qé-ep DUMU ḫi-da-dí KIŠIB i-ku-pì-a DUMU i-ku-a KIŠIB ì-lí-tap-pá KIŠIB PUZUR₄.IŠTAR DUMU pu-da-dim 15 GÍN KÙ.BABBAR ṣa-ru-pá-am i-ṣé-er PUZUR₄.IŠTAR DUMU pu-da-dim ša-lim-a-ḫu-um i-šu 1 ma-na-um 12 GÍN i-lá-ak ITU.KAM kán-wa-ar-ta li-mu-um DINGIR-ba-ni DUMU i-ku-nim KIŠIB lá-qé-ep KIŠIB ì-lí-tap-pá KIŠIB i-ku-pì-a KIŠIB PUZUR₄.IŠTAR DUMU pu-da-dim ša be-ú-lá-at PUZUR₄.IŠTAR DUMU pu-da-dim 0.5 ma-na KÙ.BABBAR i-ṣé-er PUZUR₄.IŠTAR ša-lim-a-ḫu-um i-šu iš-tí KÙ.BABBAR PÚZUR.IŠTAR uk-ta-al KÙ.BABBAR ú-ta-ar-ma a-šar li-bi₄-šu i-lá-ak mì-ma KÙ.BABBAR a-ni-im ḫu-bu-ul PUZUR₄.IŠTAR DUMU pu-da-dim ṣa-ab-ta-šu-ma KÙ.BABBAR ù ṣí-ba-sú ša-aš-qí-lá-ma ú be-ú-lá-tí-šu ṭup-pu-šu ḫa-ru-mu-tum a-na-kam i-ba-ší šu-ma ta-da-ga-lá-ma KÙ.BABBAR ša-qá-lu-um lá i-ba-ší i-ší-ma-tim mì-ma PUZUR₄.IŠTAR DUMU pu-da-dim iš-qú-lu té-er-ta-ku-nu li-li-kam KÙ.BABBAR-pì lu-ša-bi-a-ni